ตลาดบางลี่

=ตลาดบางลี่=

ตลาดบางลี่"เป็นตลาดแห่งแรกของสุพรรณบุรี ที่เคยเฟื่องฟูมาตั้งแต่ปีพ.ศ.2439 ตั้งอยู่ใน อ.สองพี่น้อง จ.สุพรรณ บุรี โดยมีหลวงเทพบุรี เป็นนายอำเภอคนแรก

สมกับคำขวัญที่ว่า "ชื่อคนมีน้อย อร่อยปลาหมำ เลิศล้ำพระสงฆ์ หลวงพ่อโหน่งพระเครื่อง รุ่งเรืองนาไร่ พระใหญ่โลกรู้ เสภาชั้นครู อู่น้ำอู่ปลา ราชินีนักร้อง สองพี่น้องบ้านเรา"

บางลี่เป็นเส้นทางการค้าทั้งทางบกและทางน้ำที่สำคัญของชุมชนมาตั้งแต่สมัยโบราณ โดยเฉพาะเส้นทางดังกล่าวเป็นเส้นทางลำเลียงของป่าจาก จ.กาญจนบุรี มาทางอู่ทอง และตลาดบางลี่ อีกทั้งยังต่อไปไกลถึงงิ้วราย อ.นครชัยศรี จ.นครปฐม และเชื่อมโยงถึงท่าเตียน กรุงเทพฯ

ชุมชนตลาดบางลี่เกิดจากกลุ่มชาวจีนแต้จิ๋วอพยพจากประเทศจีนแผ่นดินใหญ่เข้ามาตั้งหลักแหล่ง ชาวจีนเหล่านี้ถือกันว่าตลาดบางลี่เป็นชัยภูมิที่มีความดีเลิศในเรื่องธุรกิจและเป็นแหล่งทำมาหากิน จนกระทั่งสามารถทำมาหากิน และสร้างเนื้อสร้างตัวได้จากชุมชนแห่งนี้นี่เอง และตั้งชื่อชุมชนแห่งนี้ว่า "หมังหลี่"

ที่มีความหมายว่าไปแสวงหาโชคในที่ที่ไกลจากบ้านเกิด จนพบแผ่นดินที่อุดมสมบูรณ์แห่งนี้ เพื่อเป็นอนุสรณ์แห่งความภาคภูมิใจ จึงตั้งชื่อนี้ไว้เพื่อเป็นอนุสรณ์กับคนรุ่นหลัง ต่อมาเรียกเพี้ยนกันไปมาจนเป็น "บางลี่" ที่เรียกกันติดปากจนถึงในปัจจุบัน

ตลาดบางลี่ตั้งอยู่ในพื้นที่ราบลุ่มแอ่งกระทะ ติดกับ อ.สองพี่น้อง ทางฝั่งทิศใต้ ในฤดูน้ำหลากช่วงเดือนกันยายน-ตุลาคมของทุกปี น้ำในคลองสองพี่น้องจะไหลเข้าท่วมตลาดบางลี่ และท่วมขังนาน 4-6 เดือน ทำให้บ้านเรือน ร้านค้า ในตลาดบางลี่มีลักษณะเป็นเอกลักษณ์ไม่เหมือนใคร
 * [[image:http://www.khaosod.co.th/view_resizing_images.php?filename=news-photo/khaosod/2010/01/tou03230153p2.jpg&width=360&height=360 align="bottom"]] ||
 * เป็นเรือนไม้ 2 ชั้นเรียงติดต่อกัน เว้นทางหน้าบ้านทั้งชั้นล่างและชั้นบนเป็นระเบียงเชื่อมต่อกัน สำหรับใช้เป็นทางเดินไปมาหาสู่ระหว่างบ้านสู่บ้านในหน้าน้ำ ส่วนหน้าแล้งหรือที่ชาวบ้านตลาดบางลี่เรียกกันติดปากว่า "หน้าแห้ง" จะใช้พื้นที่ชั้นล่างค้าขาย เมื่อถึง "หน้าน้ำ" ชาวตลาดบางลี่จะอพยพขนข้าวของขึ้นไปทำมาหากินค้าขายกันบนชั้นสองแทน ไปมาหาสู่โดยใช้สะพานไม้และเรือเป็นพาหนะแทน**

เมื่อเข้าสู่ฤดูแล้งน้ำลดปริมาณลง ชาวบ้านจะอพยพลงมาค้าขายกันที่ชั้นล่างอย่างเดิม วนเวียนกันอย่างนี้เป็นประจำทุกปี จนเป็นที่เรียกขานกันว่า "ตลาดสองฤดู" ที่มีเพียงแห่งเดียวเท่านั้นในประเทศไทย

และตั้งแต่ปี 2520 เป็นต้นมา มีการพัฒนาอย่างต่อเนื่องในทุกด้านทั้งถนนหนทางและเส้นทางคมนาคม ตลาดบางลี่จึงไม่มีน้ำท่วมขังอีก และสุดท้ายตลาดบ้านเรือนไม้ตลาดบางลี่ถูกเพลิงไหม้เสียหายกว่า 90% จนในปัจจุบันมีการสร้างบ้านเรือนรูปแบบใหม่เข้ามาทดแทนแบบเดิม แต่ความเป็นอยู่ของชาวบ้านที่มีความผูกพันกับคลองสองพี่น้อง การหาปลา และวิธีถนอมอาหารประเภทปลาจนเป็นที่ขึ้นชื่อของชาว อ.สองพี่น้อง

นายวิศรุต อินแหยม ผอ.ททท.สุพรรณบุรี บอกว่า ในอนาคตเตรียมผลักดัน อ.สองพี่ น้อง จ.สุพรรณบุรี เป็นแหล่งท่องเที่ยวหลากหลายรูปแบบ ทั้งแบบตามรอยศิลปินเพลง ราชินีเพลงลูกทุ่ง พุ่มพวง ดวงจันทร์ ครูแจ้ง คล้ายสีทอง ศิลปินแห่งชาติสาขาคีตศิลป์

หรือท่องแดนธรรม ที่วัดไผ่โรงวัว ที่มีพระพุทธรูปใหญ่ หลวงพ่อโหน่ง พระเกจิชื่อดังของวัดอัมพวัน หรือล่องเรือคลองสองพี่น้อง ชมวิถีชีวิตของชาวสองพี่น้อง แหล่งเพาะเลี้ยงปลาซักเกอร์ใหญ่ที่สุดในประเทศไทย และปลานานาชนิด พร้อมแหล่งปลูกผักลอยน้ำ อย่างผักกระเฉดและผักบุ้งหลอดใหญ่

นอกจากนี้ ยังมีวิธีถนอมอาหารของชาวบ้านที่ขึ้นชื่อของสองพี่น้อง เช่น ปลาหมำ ปลาร้า และที่สำคัญที่สุดคือ การฟื้นการท่องเที่ยวตลาดบางลี่ ตลาดเก่าแก่ของ อ.สองพี่ น้อง ที่อดีตเคยเฟื่องฟูให้กลับมาคึกคักอีกครั้ง ซึ่งขณะนี้กำลังเตรียมแผนดำเนินการ เพื่อให้เชื่อมต่อระหว่างแหล่งท่องเที่ยวสู่แหล่งท่องเที่ยว เพราะพื้นที่ดังกล่าวเป็นจุดเชื่อมต่อกับอีกหลายจังหวัดข้างเคียง

ด้าน นายวิโรจน์ คณูวัฒนา นายกเทศมนตรีเทศบาลเมืองสองพี่น้อง จ.สุพรรณบุรี เปิดเผยว่า พื้นที่ทั้งหมดของเทศบาลเมืองสองพี่น้องดูแลรับผิดชอบกว่า 10 ตารางกิโลเมตร ประชากรส่วนใหญ่ประกอบอาชีพเกษตร กรรม โดยส่วนใหญ่เป็นการทำนาและการประมง วิถีชีวิตของประชาชนยังมีความสัมพันธ์เชื่อมโยงกับคลองสองพี่น้องเป็นหลัก

ตลาดบางลี่มีเนื้อที่กว่า 5 ไร่ ผู้ค้าประมาณ 300 ราย ถือเป็นศูนย์รวมของชาวสองพี่น้อง ที่จะมาพบปะแลกเปลี่ยนสินค้า โดยในช่วงเช้าของทุกวันชาวบ้านจะนำสิ่งของที่หาได้ในแต่ละวันอย่างปลานานาชนิด มาวางขายและแลกเปลี่ยนซื้อขายกันในราคาถูก

ในตัวตลาดบางลี่ยังหลงเหลือความเก่าแก่ที่เป็นตลาดเดิมอยู่บ้าง เพราะก่อนหน้านี้ตลาดบางลี่เคยถูกไฟไหม้จนตลาดมีความเสียหายอย่างมาก ขณะนี้ทางเทศบาลเองได้เน้นเรื่องของความเป็นอยู่ของประชาชนในพื้นที่ เพราะมองว่าเป็นเรื่องใหญ่ที่สุด ถ้ามีการบริหารจัดการที่ดีเหมาะสมกับประชาชนความเป็นอยู่จะดีตามไปด้วย

และจะทำให้ย่านการค้าแห่งนี้กลับมาคึกคักอีกครั้ง เชื่อว่าปัญหาต่างๆ จะลดลงอย่างต่อเนื่องไปเรื่อยๆ จนกระทั่งในที่สุดจะไม่มีปัญหายาเสพติดอาชญากรรม รวมถึงความเครียด


 * โดยจะใช้สวนสาธารณะลาดเข็มทองเป็นตลาดน้ำจำลอง อาจจะมีการจัดต่อเนื่องไปเรื่อยๆ จากปีละครั้งเป็นเดือนละครั้ง หรือในที่สุดอาจมีการจัดทุกวัน ในอนาคตทุกอย่างขึ้นอยู่กับประชาชน นักท่องเที่ยว จะให้การตอบรับดีมากน้อยเพียงไร แต่ขณะนี้ชาวบ้านพร้อมร่วมแรงร่วมมือร่วมใจกันดำเนินงานอย่างเต็มที่**